CELEX: 62009CN0069
Language: fi
Date: 2009-02-14 00:00:00
Title: Asia C-69/09 P: Valitus, jonka Makhteshim-Agan Holding BV, Makhteshim-Agan Italia Srl ja Magan Italia Srl ovat tehneet 14.2.2009 yhteisöjen ensimmäisen oikeusasteen tuomioistuimen (kuudes jaosto) asiassa T-393/06, Makhteshim-Agan Holding BV ym. v. komissio, 26.11.2008 antamasta määräyksestä

4.4.2009   
            
            
               FI
            
            
               Euroopan unionin virallinen lehti
            
            
               C 82/22
            
         Valitus, jonka Makhteshim-Agan Holding BV, Makhteshim-Agan Italia Srl ja Magan Italia Srl ovat tehneet 14.2.2009 yhteisöjen ensimmäisen oikeusasteen tuomioistuimen (kuudes jaosto) asiassa T-393/06, Makhteshim-Agan Holding BV ym. v. komissio, 26.11.2008 antamasta määräyksestä
   (Asia C-69/09 P)
   (2009/C 82/39)
   Oikeudenkäyntikieli: englanti
   Asianosaiset
   
      Valittajat: Makhteshim-Agan Holding BV, Makhteshim-Agan Italia Srl ja Magan Italia Srl (edustajat: advocaat K. Van Maldegem ja advocaat C. Mereu)
   
      Muu osapuoli: Euroopan yhteisöjen komissio
   Vaatimukset
   Valittajat vaativat, että yhteisöjen tuomioistuin pitää asiassa suullisen käsittelyn ja
   
               —
            
            
               kumoaa ensimmäisen oikeusasteen tuomioistuimen asiassa T-393/06 antaman määräyksen ja toteaa, että kantajien kumoamiskanteen tutkittavaksi ottamisen edellytykset täyttyvät
            
         
               —
            
            
               kumoaa riidanalaisen päätöksen
            
         
               —
            
            
               toissijaisesti palauttaa asian ensimmäisen oikeusasteen tuomioistuimeen, jotta tämä ratkaisee kantajien kumoamiskanteen
            
         
               —
            
            
               velvoittaa komission korvaamaan oikeudenkäyntikulut (mukaan luettuna ensimmäisen oikeusasteen tuomioistuimessa aiheutuneet oikeudenkäyntikulut).
            
         Oikeudelliset perusteet ja pääasialliset perustelut
   Valittajat väittävät, että ensimmäisen oikeusasteen tuomioistuin teki oikeudellisen virheen hylätessään valittajien kanteen, jossa vaadittiin kumottavaksi 12.10.2006 päivättyyn kirjeeseen sisältynyt komission päätös olla sisällyttämättä atsinfossi-metyyli-nimistä tehoainetta kasvinsuojeluaineiden markkinoille saattamisesta 15.7.1991 annetun neuvoston direktiivin 91/414/ETY (1) liitteeseen I (riidanalainen päätös).
   Valittajat väittävät erityisesti, että ensimmäisen oikeusasteen tuomioistuin teki oikeudellisen virheen jättäessään kyseisen kanteen tutkimatta. Ensimmäisen oikeusasteen tuomioistuin katsoi virheellisesti, että riidanalainen päätös ei ollut EY:n perustamissopimuksen 230 artiklan mukainen kannekelpoinen toimi.
   
      (1)  EYVL L 230, s. 1.